
	Comisia pentru buget, finanţe şi bănci
	
	Bucureşti,      5.09.2007  

Nr. 22/411


Biroul Permanent

al

Camerei  Deputaţilor

Vă înaintăm, alăturat, raportul asupra propunerii legislative de modificare şi completare a  Legii nr.343/2006 pentru modificarea şi completarea Legii nr.571 privind  Codul Fiscal , cu care comisia noastră a fost sesizată în fond cu adresa Biroului Permanent nr. PLx.482 din 18 iunie 2007 .
	PREŞEDINTE,

Aurel Gubandru


Parlamentul  României

[image: image1.png]FOMANIA




	Comisia pentru buget, finanţe şi bănci
	
	Bucureşti,    5.09.2007
Nr. 411


RAPORT

asupra propunerii legislative de modificare şi completare a  Legii nr.343/2006 pentru modificarea şi completarea Legii nr.571 privind  Codul Fiscal 

 Cu adresa nr. PLx.482 din 18 iunie 2007, Biroul Permanent conform art.95 din Regulamentul Camerei Deputaţilor, republicat, a sesizat, pentru examinare şi avizare în fond, Comisia pentru buget, finanţe şi bănci cu propunerea legislativă de modificare şi completare a  Legii nr.343/2006 pentru modificarea şi completarea Legii nr.571 privind  Codul Fiscal . 

La întocmirea raportului s-a avut în vedere avizul Consiliului Legislativ.

Guvernul nu susţine iniţiativa legislativă.
Prezenta propunere legislativă are ca obiect de reglementare modificarea şi completarea Legii nr.571/2003 privind Codul fiscal, cu modificările şi completările ulterioare, în sensul instituirii unor dispoziţii privind impozitul pe clădiri şi impozitul pentru mijloacele de transport, în cazurile în care acestea au fost procurate în leasing, precum şi impozitul pe teren, după cum urmează:

· în cazul unei clădiri, care face obiectul unui contract de leasing financiar, impozitul pe clădire să fie plătit de proprietar şi nu de locatar, cum este în prezent;

· în cazul unui teren, care face obiectul unui contract de leasing financiar, pe întreaga durată a acestuia, impozitul pe teren să se plătească de proprietar şi nu de locatar, cum este în prezent;

· în cazul unui mijloc de transport, care face obiectul unui contract de leasing financiar, taxa asupra mijlocului de transport să se datoreze de locator.
Propunerea legislativă face parte din categoria legilor ordinare, 
La lucrările comisiei au participat 22 deputaţi, din totalul de 27 potrivit art. 76 din Constituţia României, republicată. membri ai comisiei.

Raportul comisiei a fost adoptat cu unanimitate de voturi.

Propunerea legislativă a fost respinsă de Senat în şedinţa din data de 13 iunie 2007.

Propunerea legislativă, potrivit art. 75 din Constituţia României, republicată şi a art. 92 din Regulamentul Camerei Deputaţilor, republicat, este de competenţa decizională a Camerei Deputaţilor.
In urma dezbaterii propunerii legislative în şedinţa din data de 4 septembrie 2007, comisia propune Plenului Camerei Deputaţilor respingerea acesteia deoarece prin susţinerea unei astfel de măsuri fiscale s-ar reveni la tratamentul discriminatoriu aplicabil categoriilor de contribuabili. Modificarea adusă Legii nr. 571/2003, în vigoare de la data de 1 ianuarie 2007, a reglementat exact aplicarea unui tratament nediscriminatoriu, acesta fiind considerentul pentru care datorarea impozitului a fost stabilită în sarcina utilizatorului, întrucât în cazurile de leasing financiar extern acestor societăţi nu li se puteau aplica dispoziţiile legii din România.    
	PREŞEDINTE,

Aurel Gubandru
	SECRETAR,

Radu Cătălin Drăguş

